На основу Решења стечајног судије Привредног суда у Панчеву 2.Ст.бр.35/2010 од 14.07.2010 године, а у складу са чланoвима 131, 132 и 133 Закона о стечају (*"Службени гласник РС" бр. 104/09*), Националним стандардом бр. 5 – Национални стандард о начину и поступку уновчења имовине стечајног дужника (*"Службени гласник РС" бр. 13/10*), као и одредбама Закона о Агенцији за лиценцирање стечајних управника (*"Службени гласник РС" бр. 84/04, 104/09 и 89/15*), Агенција за лиценцирање стечајних управника као стечајни управник стечајног дужника:

**ДПП ЛУНЕ МИЛОВАНОВИЋ ПО БАВАНИШТЕ - У СТЕЧАЈУ**

**ул. Вељка Лукића бр. 1, 26222 Ковин - Баваниште**

**ОГЛАШАВА**

**прву продају једне имовинске целине**

**методом јавног надметања**

|  |  |  |
| --- | --- | --- |
| **Предмет продаје је непокретна имовина** | **Почетна цена (динара)** | **Депозит (динара)** |
| **Целина 1 коју чини:**1. **Шумско земљиште са припадајућом дрвном масом**, уписано у Лист непокретности бр. 2481 КО Баваниште 1, као друштвена својина, са обимом удела 1/1, и то:
* шума 1. класе, Мајур, кат. парцела бр. 5756, површине 53аr 78m2;
* шума 1. класе, Мајур, кат. парцела бр. 5787/1, површине 15ha 43аr 56m2;
* шума 1. класе, Мајур, кат. парцела бр. 5787/3, површине 11аr 01m2;
* шума 1. класе, Мајур, кат. парцела бр. 5794, површине 28ha 02аr 35m2;
1. **Шумско земљиште без дрвне масе**, уписано у Лист непокретности бр. 2481 КО Баваниште 1, као друштвена својина, са обимом удела 1/1, и то:
* шума 1. класе, Безубица, кат. парцела бр. 4499, површине 79аr 99m2;
* шума 1. класе, Мајур, кат. парцела бр. 4516, површине 88аr 52m2;
* шума 3. класе, Мајур, кат. парцела бр. 4646, површине 36аr 72m2;
* шумско земљиште - канал, на кат. парцели бр. 5787/2, површине 26аr 12m2;
1. **Земљиште на кат. парцели бр. 5797, потез/улица Мајур**, уписано у Листу непокретности бр. 2481 КО Баваниште 1, површине 16аr 65m2, уписано као грађевинско земљиште изван грађевинског подручја у друштвеној својини стечајног дужника, са уделом 1/1;
2. **Помоћна зграда - Шумарева кућица** постојећа на кат. парцели бр. 5797 КО Баваниште 1, површине 92m2, уписана у Листу непокретности бр. 2481 КО Баваниште 1, као објекат бр. 1, у друштвеној својини стечајног дужника, са уделом 1/1.
 | **119.050.381,00** | **47.620.152,00** |

 *\*Спецификација дрвне масе ближе је означена у Продајној документацији.*

Право на учешће у поступку продаје имају сва правна и физичка лица која:

1. Након добијања профактуре, изврше уплату ради откупа продајне документације у износу од **500.000,00** динара.Профактура се мора преузети на адреси ул. Краља Милутина бр. 36, Београд, сваког радног дана у периоду од 09:00 до 15:00часова, уз обавезну телефонску најаву поверенику стечајног управника на тел: 063/301-721 или писаним захтевом путем електронске поште на e-mail: agencija.perkovic@gmail.com. Крајњи рок за преузимање профактуре је до 15:00 часова дана 02.07.2024. године. Крајњи рок за уплату и преузимање продајне документације истиче закључно са 02.07.2024. године.
2. Уплате **депозит** на текући рачун стечајног дужника бр: **160-0000000332116-15** отворен код Banca Intesaа.д. Београд, или положе неопозиву првокласну банкарску гаранцију наплативу на први позив најкасније до 03.07.2024 године. У случају да се као депозит положи првокласна банкарска гаранција, оригинал исте се ради провере мора доставити **искључиво лично** Служби финансија Агенције за лиценцирање стечајних управника, Београд, ул. Теразије бр. 23, VI спрат, најкасније 03.07.2024. године до 14:00 часова по београдском времену. У обзир ће се узети само банкарске гаранције које пристигну на назначену адресу до назначеног времена. Банкарска гаранција мора имати рок важења до 09.09.2024. године.
3. Потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 9.00 до 15.00 часова, а најкасније до 03.07.2024. године (уз претходну најаву стечајном управнику).

Након уплате депозита, а најкасније до 04.07.2024. године до 15:00 часова, потенцијални купци, ради правовремене евиденције, поверенику стечајног управника морају предати: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање (оверено код јавног бележника), уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана **09.07.2024. године у 11:00 часова** на адреси: Агенција за лиценцирање стечајних управника, ул. Теразије бр. 23, Београд, III спрат, сала 301. **Регистрација учесника** почиње два сата пре почетка јавног надметања, а завршава се 10 минута пре почетка јавног надметања, односно у периоду од 09:00 до 10:50 часова на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају пуномоћје или су лично присутна),
2. отвара јавно надметање читајући правила надметања,
3. позива учеснике да прихвате понуђену цену према унапред утврђеним корацима увећања,
4. одржава ред на јавном надметању,
5. проглашава за купца учесника који је прихватио највишу понуђену цену,
6. потписује записник.

У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од завршетка јавног надметања, а пре потписивања купопродајног уговора, након чега ће му бити враћена гаранција.

Закључењу купопродајног уговора у законски прописаној форми, приступа се у року од **3 радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од **8 дана** од дана закључења купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од **8 дана** од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

***Напомене:***

* *Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. Услова за стицање права за учешће из овог огласа.*

Oвлашћено лице: Повереник Драган Перковић, контакт телефон: 011-3670-846, 063/301-721, елетронска пошта: agencija.perkovic@gmail.com.